sagorsarker/bangla-wikipedia huggingface dataset:
জন ডার্সি

জন উইলিয়াম ডার্সি (; জন্ম: ২৩ এপ্রিল, ১৯৩৬) ক্রাইস্টচার্চ এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি, ওতাগো ও ওয়েলিংটন দলের প্রতিনিধিত্ব করেন জন ডার্সি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
১৯৫৫-৫৬ মৌসুম থেকে ১৯৬১-৬২ মৌসুম পর্যন্ত জন ডার্সি’র প্রথম-শ্রেণীর খেলোয়াড়ী জীবন চলমান ছিল। সহজাত অপরিসীম ধৈর্য্যশীলতা তার মাঝে বিদ্যমান ছিল। ইংল্যান্ড সফরের পূর্বে প্রথম তিন মৌসুমে ৩০ গড়ে পাঁচটি অর্ধ-শতক সহযোগে ৮১০ রান সংগ্রহ করেছিলেন।
উদ্বোধনী ব্যাটসম্যান জন ডার্সি ১৯৫৫-৫৬ মৌসুম থেকে ১৯৫৯-৬০ মৌসুম পর্যন্ত ক্যান্টারবারির পক্ষে খেলেন। এরপর, ১৯৬০-৬১ মৌসুম থেকে ১৯৬১-৬২ মৌসুম পর্যন্ত ওতাগোর প্রতিনিধিত্ব করেন। দুইটি সাধারণমানের মৌসুম অতিবাহনের পর ক্রিকেট খেলাকে বিদেয় জানান।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জন ডার্সি। সবগুলো টেস্টই ইংল্যান্ডের বিপক্ষে খেলেছিলেন তিনি। ৫ জুন, ১৯৫৮ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২১ আগস্ট, ১৯৫৮ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
১৯৫০-এর দশকের শেষদিকে দূর্বলমানের নিউজিল্যান্ড দলের উদ্বোধনী ব্যাটসম্যান হিসেবে জন ডার্সি খেলতেন। ১৯৫৮ সালে নিউজিল্যান্ড দলের সদস্যরূপে ইংল্যান্ড গমন করেন। এ সফরেই তিনি তার অংশগ্রহণকৃত পাঁচ টেস্ট খেলেছিলেন। বার্মিংহামে সিরিজের প্রথম টেস্টের মাধ্যমে তার অভিষেক হয়। খেলায় তিনি ১৯ ও ২৫ রান তুলেন। এ সংগ্রহগুলো দলের পক্ষে সর্বোচ্চ ও দ্বিতীয় সর্বোচ্চ ছিল। লর্ডসের পরবর্তী টেস্ট শুরুর পূর্বে পিতার মৃত্যু সংবাদ সম্পর্কে জ্ঞাত হন। তাসত্ত্বেও ৩৩ ও ১৪ রান করেন। সিরিজের বাদ-বাকী তিন টেস্টের ছয় ইনিংসে তিনি কেবলমাত্র ৪৫ রান যুক্ত করতে পেরেছিলেন। পুরো গ্রীষ্মে ১৬.৩১ গড়ে ৫২২ রান তুলেন।
পাঁচ টেস্টে তিনি মাত্র ১৩৬ রান তুলেন। তাসত্ত্বেও, নিউজিল্যান্ড দলের তৃতীয় সর্বোচ্চ রান সংগ্রাহকের মর্যাদা পেয়েছিলেন। প্রথম দুই টেস্টে দুইবার সর্বোচ্চ রান তুলেন। তন্মধ্যে, দ্বিতীয় টেস্টে দলের সংগ্রহ ৭৪ হলেও তিনি করেন ৩৩ রান। দলের এ সংগ্রহটি মাত্র দুই ঘণ্টায় সম্পন্ন হয়। তৃতীয় টেস্টে টনি ম্যাকগিবন দ্বিতীয় ইনিংসে ৩৯ রান তুলে দলের সর্বোচ্চ রান সংগ্রাহক হন।
খেলোয়াড়ী জীবনে ব্যক্তিগত সর্বোচ্চ করেন ৮৯ রান। এরজন্যে তাকে দীর্ঘ প্রায় পাঁচ ঘণ্টা ক্রিজে অবস্থান করতে হয়েছিল। এ সফরের শুরুতে গ্ল্যামারগনের বিপক্ষে এ রান তুলেন।
১৯৫৮-৫৯ মৌসুমের প্লাঙ্কেট শীল্ড প্রতিযোগিতায় ৩২.৭০ গড়ে ৩২৭ রান তুলেন। ১৯৫৮-৫৯ মৌসুমে ইংল্যান্ডের বিপক্ষে টেস্ট সিরিজে অংশগ্রহণের পূর্বে সাউথ আইল্যান্ডের সদস্যরূপে নর্থ আইল্যান্ডের বিপক্ষে যাচাই-বাছাইয়ের খেলায় অংশগ্রহণের জন্যে মনোনীত হন। দ্বিতীয় ইনিংসে ৫৭ রান তোলা সত্ত্বেও তাকে দুই টেস্ট নিয়ে গড়া সিরিজে রাখা হয়নি।
মাত্র ২৫ বছর বয়সেই তার প্রথম-শ্রেণীর খেলোয়াড়ী জীবনের ইতি ঘটে। ক্রিস্টোফার মার্টিন-জেনকিন্স তার সম্পর্কে মন্তব্য করেছেন যে, প্রায়শই তিনি রক্ষণাত্মক ধাঁচে খেলতেন। স্ট্রোক খেলতে উৎসাহিত না হবার কারণে বিশেষতঃ আনঅর্থোডক্স ভঙ্গীমায় ব্যাটে হাত রাখায় তার কার্যকারিতা হ্রাস পায়। অপরদিকে, ১৯৫৮ সালে অধিনায়কের দায়িত্বে থাকা জন রিড মন্তব্য করেন যে, ডার্সি’র সাহস ও ধৈর্য্যের বিষয়ে কোন সন্দেহ নেই। তবে, সীমিত পর্যায়ের স্ট্রোকের কারণেই তাকে আন্তর্জাতিক পর্যায়ের ব্যাটিং থেকে বাদ দিতে হয়েছে।
মার্কিন অ্যানিমেশনের স্বর্ণযুগ

মার্কিন অ্যানিমেশনের স্বর্ণযুগ, মার্কিন অ্যানিমেশনের ইতিহাসের এমন একটি সময় যা ১৯২৮ সালের সবাক কার্টুনের সাথে শুরু হয়ে ১৯৬০ দশকের শেষ দিকে ধীরে ধীরে শেষ হয়েছিল, যেখানে প্রেক্ষাগৃহ নির্ভর স্বল্পদৈর্ঘ্য অ্যানিমেশ, টেলিভিশন অ্যানিমেশন এর নতুন মাধ্যমের কাছে জনপ্রিয়তা হারাতে শুরু করে,হানা বারবেরা, ইউপি,জে ওয়ার্ড প্রোডাকশনস এবং ডিপাটি-ফ্রেলেং এর মতো সস্তা বাজেট ও সীমিত অ্যানিমেশন তৈরির সংস্থাগুলো।
ডিজনির "মিকি মাউস",  "মিনি মাউস;ডোনাল্ড ডাক, ডেইজি ডাক,গুফি এন্ড প্লুটো; ওয়ার্নার ব্রস, বাগ বানি, ড্যাফি ডাক, পোকি পিগ, টুইটি এন্ড সিলভেস্টার; এমজিএমের টম এন্ড জেরি এবং ড্রপি;ফ্লিশার স্টুডিওগুলির বেটি বুপ; ফেলিক্স দ্য ক্যাট; ওয়াল্টার ল্যান্টজের উডি উডপেকার; টেরিটুনের মাইটি মাউস; ইউপিএর মিঃ মাগু; এবং জে ওয়ার্ড প্রোডাকশনের রকি এন্ড বুলউইঙ্কল এর মতো অনেক জনপ্রিয় চরিত্র এই সময়ে উত্থান হয়েছে।
পূর্ণদৈর্ঘ্য এনিমেশন শুরু হয় এই সময়ে। উল্লেখযোগ্যভাবে ডিজনির "ওয়ার্ল্ড  ইরা"  চলচ্চিত্রের সাথে ১৯৩৭ সালে "স্নো হোয়াইট & সেভেন ডর্ফ" থেকে বিস্তৃত হতে থাকে  ১৯৬৭ সালের "দ্য জঙ্গল বুক" পর্যন্ত। এই সময়ে টেলিভিশনে এনিমেশন শুরু হয় ১৯৪৮সালে প্রথম এনিমেটেড সিরিজ "ক্রুসেডার র‍্যাবিট" সম্প্রচারের মাধ্যমে।
ওয়াল্ট ডিজনি সিদ্ধান্ত নেন সংবাদপত্র কার্টুনিস্ট হয়ে রাজনৈতিক ক্যারিক্যাচার ও কমিক্স স্ট্রিপ  আঁকবেন। তবে কেউই ডিজনিকে কাজে নিবেনা তাই তার বড়ভাই" পেজমেন-রুবিন"আর্ট স্টুডিওতে তাকে চাকরি দিয়েছিলেন।যেখানে তিনি খবরের কাগজ, ম্যাগাজিন, ও সিনেমা হলের জন্য বিজ্ঞাপন তৈরী করতেন। এখানে তিনি সহকার্টুনিস্ট ইউবি আইওয়ার্কস এর সাথে পরিচিত হোন,দুজনেই দ্রুত বন্ধু হয়ে গেল এবং ১৯২০ সালের জানুয়ারিতে যখন তাদের স্টুডিও এর সময় শেষ হয়ে গেল, তখন তারা একসাথে "আইওয়ার্কস ডিজনি কমার্শিয়াল আর্টিস্ট " নামে বিজ্ঞাপন এজেন্সি খোলার সিদ্ধান্ত নেয়। ব্যবসাটি মোটামুটিভাবে শুরু হলে,ওয়াল্ট তাদের ক্ষণস্থায়ী কোম্পানির জন্য টাকা বৃদ্ধি করতে সাময়িকভাবে"কানাস সিটি ফিল্ম এন্ড কো" তে যান এবং আইওয়ার্কস একা ব্যবসা চালাতে না পেরে শীঘ্রই ওয়াল্টকে অনুসরণ করেন। আর্টস" স্টুডিওতে চাকরি দেন।
বক্সাইট

বক্সাইট এক ধরনের পাললিক শিলা যেখানে অ্যাালুমিনিয়ামের পরিমাণ থাকে সবচেয়ে বেশি। অ্যাালুমিনিয়াম এবং গ্যালিয়ামের প্রধান উৎস হল বক্সাইট। এটি অ্যাালুমিনিয়ামের কিছু খনিজ নিয়ে গঠিত। এগুলো হল গিবসাইট (Al(OH)), বোয়ামাইট (γ-AlO(OH)) এবং ডিয়াস্পোর (α-AlO(OH)) যা আয়রন অক্সাইড (FeO(OH)) এবং হেমাটাইটের (FeO) সাথে মিশ্রিত অবস্থায় থাকে। এছাড়াও বক্সাইটে থাকে অ্যালুমিনিয়ামের কাঁদা-মাটি কাওলিনাইট (AlSiO(OH)), কম পরিমাণে অ্যানাটেজ ও ইলমেনাইট (FeTiO or FeO.TiO)।
১৮২১ সালে ফরাসী ভূতাত্ত্বিক পিয়েরে বারথিয়ের ফ্রান্সের লেস বক্স রাজ্যের একটি গ্রামে বক্সাইট আবিষ্কার করেন।
বক্সাইট কীভাবে তৈরি হয় তা নিয়ে অনেক মতানৈক্য থাকলেও ১৯৮২ সাল পর্যন্ত এ নিয়ে কোন ঐকমত্য ছিল না।
১৯৫১ সালে ভাদাজ বক্সাইটের কার্স্ট আকরিক (কার্বোনেট বক্সাইট) থেকে লেটারিটিক বক্সাইট আলাদা করেন।
ইউরোপ, গায়ানা এবং জ্যামাইকাতে কার্বোনেট শিলা (লাইমস্টোণ এবং ডোলোমাইট) প্রাকৃতিক ভাবে তৈরি হয়।
লেটারিটীক বক্সাইট গ্রীষ্মমণ্ডলীয় দেশসমূহে পাওয়া যায়। এই ধরনের বক্সাইট গ্রানাইট, নেইস, বাসাল্ট, সায়েনাইট এবং শেল জাতীয় শিলার লেটারিটাইজেশনের মাধ্যমে সৃষ্টি হয়। আবহাওয়া এক্ষেত্রে প্রভাবক হিসেবে কাজ করে। এই প্রক্রিয়ায় কাওলিনাইট গলে যায় এবং গিবসাইট তলানিতে জমা হয়। ভূমির ফেরুগিনিয়াস স্তরে সবচেয়ে অ্যালুমিনিয়াম সমৃদ্ধ বক্সাইট পাওয়া যায়। লেটারিটীক বক্সাইটে থাকা অ্যালুমিনিয়াম অক্সাইড পুরোটাই গিবসাইট।
সাম্প্রতিককালে, জ্যামাইকার মাটি পরীক্ষা করে দেখা যায় এ মাটিতে ক্যাডমিয়ামের পরিমাণ অনেক বেশি। এর থেকে ধারণা করা যায়, মধ্য আমেরিকাতে ক্রমাগত হতে থাকা অগ্নেয়গিরির অগ্লুতপাতের ফলে জ্যামাইকাতে বক্সাইট সৃষ্টি হয়েছে।
বক্সাইট উৎপাদনে সবচেয়ে প্রথম অবস্থানে আছে অস্ট্রেলিয়া। এরপরে আছে চিন। ব্যবহৃত অ্যালুমিনিয়ামকে পুনরায় ব্যবহারের উপযোগী করা গেলে বিশ্বে সঞ্চিত বক্সাইটের মেয়াদকাল আরো বাড়বে।
২০১০ সালে ভিয়েতনামের প্রধানমন্ত্রী গুয়েন তান ডাং ঘোষণা দেন, তার দেশে মজুদকৃত বক্সাইটের পরিমাণ ১১ ট্রিলিওন কেজি। এটিই বিশ্বের যেকোন দেশে সবচেয়ে বেশি মজুদকৃত বক্সাইটের পরিমাণ।
বক্সাইট মাটির গভীরে থাকেনা। খুব একটা ঝক্কি-ঝামেলা ছাড়াই একে খনন করে ওপরে তোলা যায়। শুষ্ক বক্সাইটকে প্রথমে অ্যালুমিনায় রূপান্তর করা হয়। এরপর ইলেক্ট্রোলাইসিসের মাধ্যমে অ্যালুমিনা থেকে অ্যালুমিনিয়াম পাওয়া যায়। ব্যবহারের ওপর ভিত্তি করে বক্সাইটকে কয়েক ভাগে ভাগ করা যায়। যেমনঃ ধাতববিদ্যামূলক, ক্ষয়কারী, সিমেন্ট, রাসায়নিক এবং রিফ্র্যাক্টরি।
এক্ষেত্রে বক্সাইটের আকরিককে সোডিয়াম হাইড্রক্সাইডের সাথে একটি পাত্রে তাপমাত্রায় তাপ দেয়া হয়। এই তাপমাত্রায় অ্যালুমিনিয়াম, সোডিয়াম অ্যালুমিনেট হিসেবে দ্রবীভূত হয়। এটাকে বলা হয় বেয়ার প্রসেস। বক্সাইটে অ্যালুমিনিয়ামের খনিজ হিসেবে থাকে গিবসাইট (Al(OH)), বোহেমাইট (AlOOH) অথবা ডিয়াস্পোর (AlOOH)। ভিবিন্ন পাতন প্রক্রিয়ার মাধ্যমে এদের থেকে অ্যালুমিনিয়ামকে আলাদা করা হয়। আলাদা করার পর উপজাত পদার্থ হিসেবে থাকে আয়রন অক্সাইড, সিলিকা, ক্যালসিয়া, টাইটানিয়া এবং অ্যালুমিনা।
গ্যালিয়াম অনেক বিরল একটি ধাতু। আর এর প্রধান উৎস হল বক্সাইট।
বেয়ার প্রসেসে বক্সাইট থেকে অ্যালুমিনা আলাদা করা হয়। এসময় সোডিয়াম হাইড্রক্সাইডের সাথে গ্যালিয়াম উপজাত হিসেবে তৈরি হয়। বিভিন্ন পদ্ধতিতে এই গ্যালিয়ামকে আলাদা করা যায়। আয়ন এক্সচেঞ্জ রেসিনের মাধ্যমে বর্তমানে তা আলাদা করা হয়। কতটুকু গ্যালিয়াম পাওয়া যাবে তা বক্সাইট আকরিকের ওপর নির্ভর করে। ৫০ পিপিএম বক্সাইট থেকে ১৫ শতাংশ গ্যালিয়ামকে আলাদা করা সম্ভব। বাকিটুকু লালচে উপজাত দ্রব্য এবং অ্যালুমিনিয়াম হাইড্রক্সাইডের স্রোতের সাথে বের হয়ে যায়।
আসিউত

আসিউত ( "" , "Siōwt" ) মিশরের আধুনিক আসিউত গভর্নরেটের রাজধানী। এটি একই নামের কাছাকাছি অবস্থিত কোনো প্রাচীন শহরের নাম প্রতিষ্ঠা করা হয়। আধুনিক শহরটি এ অবস্থিত, তবে প্রাচীন শহরটি ছিল তে অবস্থিত ছিল। শহরটিতে দেশের অন্যতম একটি বৃহত্তম কপটিক ক্যাথলিক চার্চের আতুরাশ্রম।
প্রাচীন আসিউত প্রায় ৩১০০ খ্রিস্টপূর্বাব্দ নাগাদ আপার মিশরের ত্রয়োদশ নোম (Lycopolites Nome) এর রাজধানী ছিল। এটি নীল নদের পশ্চিম তীরে অবস্থিত ছিল। প্রাচীন মিশরীয় আসিয়ুতের দুই বিশিষ্ট দেবতা ছিলেন আনুবিস এবং ওয়েপওয়েট, উভয়ই ছিল মজার দেবতা, উভয়ই ছিল সমাধিস্তম্ভের দেবতা।
প্রথম "ইন্টারমিডিয়েয় পিরিয়ডের" সময়ে, "জাউটি" (খেটি ১, তেফিবি এবং খেটি ২) এর শাসকরা হেরাক্লিওপলিটান রাজাদের সমর্থক ছিলেন, যার নোম শাসন দক্ষিণ সীমা গঠন করে। একাদশ রাজবংশের শাসনামলে এই নোম এবং দক্ষিণ নোমেসের মধ্যে দ্বন্দ্ব থিবসের বিজয় এবং অসিউতের গুরুত্ব হ্রাসের মাধ্যমে শেষ হয়।
লিকোপোলিসের কোন উল্লেখযোগ্য ধ্বংসাবশেষ নেই, কিন্তু পার্শ্ববর্তী এলাকায় কিছু পাথরের মমি খুঁজে পাওয়া গেছে, যা এর নামের উৎপত্তি নিশ্চিত করেছে। সেই সাথে ডিওডোরাস সিকুলাসের সংরক্ষিত একটি ঐতিহ্য পাওয়া গেছে। ওসিরিস কে লিকোপোলিসে একটি নেকড়ে প্রতীকের অধীনে পূজা করা হয়। একটি পৌরাণিক কাহিনী অনুসারে, তিনি টাইফোনের সাথে যুদ্ধে আইসিস এবং হোরাসকে সাহায্য করার জন্য নেকড়ে হিসেবে এসেছিলেন। আসিউতে আবিষ্কৃত অন্যান্য প্রাচীন মিশরীয় স্মৃতিস্তম্ভের মধ্যে রয়েছে; আসিউত নেক্রোপলিস (আধুনিক শহরের পশ্চিমে), নবম, দশম ও দ্বাদশ রাজবংশের সমাধি, এবং সিসে ও আমেনহোটেপের রামেসিদ সমাধি।
গ্রাইকো-রোমান যুগে, আসিউতে কথিত একটি বিলুপ্ত স্বতন্ত্র কপটিক উপভাষার প্রচলন ছিল। যেটি "Lycopolitan" নামে পরিচিত ছিল। এই উপভাষার জন্য কম ব্যবহৃত নামগুলি হল "উপ-আখমিমিক" এবং "Assiutic"।
বিংশ শতাব্দীর প্রথম দিকে শহরের কাছে একটি বৃহৎ বাইজেন্টাইন গুপ্তধন আবিষ্কৃত হয় যা বর্তমানে ছড়িয়ে ছিটিয়ে থাকা পশ্চিমের বেশ কিছু জাদুঘরে রয়েছে। গুপ্ত ভাণ্ডারটিতে প্রচুর অলঙ্কার পাওয়া গেছে যা প্রাচীন কাল থেকে সুরক্ষিত রয়ে গেছে।
"ফোর্টি ডে রোডের" শেষ অংশ ছিল সেলিমা এবং খারগা ওসেসের মাধ্যমে দারফুরের সাথে সংযুক্ত। ৭০০ বছরেরও বেশি পুরনো রাস্তাটির ইতিহাস, স্থানীয় পশুপালকদের মধ্যে ডার্ব আল-আরবাইন নামে পরিচিত। এটি ১৪ শতকে এটি মহান কাফেলাদের পথ হিসেবে ব্যবহৃত হতো এবং প্রায় ১২,০০০ উট চলাচল করতো।
কোপেন-গেইগার জলবায়ু শ্রেণিবিভাগ সিস্টেম এর জলবায়ুকে উত্তপ্ত মরুভূমি (বিডব্লিউএইচ) হিসেবে শ্রেণীবদ্ধ করে। এটি মিশরের সবচেয়ে শুষ্ক শহর। লাক্সার, মিনিয়া, কোয়েনা এবং আসিউত সহ মিশরের যে কোন শহরের দিন এবং রাতের মধ্যে তাপমাত্রার ব্যাপক পার্থক্য রয়েছে। এ পার্থক্য প্রায় ১৬ °সে (২৯ ডিগ্রি ফারেনহাইট) পর্যন্ত হয়। আসিউত শহর প্রায় ৬০০ মিটার উচ্চতার দুই পর্বতশ্রেণীর মধ্যে স্যান্ডউইচের মতো অবস্থান করছে। এছাড়াও মধ্য মিশর, ভূমধ্যসাগর এবং লোহিত সাগর থেকে কম উচ্চতায় অবস্থিত। এই শহর এবং পার্শ্ববর্তী শহর ও গ্রামগুলো একটি মহাদেশীয় জলবায়ুর অনুরূপ বৈশিষ্ট্য পূর্ণ, মানে শহরে তীব্র ঠাণ্ডা শীতকালীন আবহাওয়াও রয়েছে আবার খুব গরম কিন্তু আর্দ্র গ্রীষ্মও রয়েছে। গ্রীষ্মকালে তাপমাত্রা ৪২ °সে (১০৮° ফারেনহাইট) অতিক্রম করতে পারে। তা সত্ত্বেও, শীতকালে আসিউতে রাতে ০ °C (৩২ °F) তাপমাত্রা অনুভূত হতে পারে এবং খুব সহজেই তুষারপাত হতে পারে। কিন্তু শহরের বৃষ্টিপাতের গড় কম হওয়ায় এবং কম আর্দ্রতার কারণে শিলাবৃষ্টি বা তুষারপাত এখানে বিরল।
সর্বোচ্চ রেকর্ড তাপমাত্রা ছিল ৫১ °C (১২৪ °F), জুলাই ২৩, ১৯৯৪ এর রেকর্ড অনুসারে। যখন সর্বনিম্ন তাপমাত্রা ছিল -২ °C (২৮ °F), যা জানুয়ারী ১৬, ২০০৮ এ রেকর্ড করা হয়।
সিদি বেল আব্বেস

সিদি বেল আব্বেস (আরবি: سيدي بلعباس) আলজেরিয়ার সিদি বেল আব্বেস উইলিয়াতের [প্রদেশ] (২০০৫ সালে প্রদেশের জনসংখ্যা ছিল ৫৯০,০০০ জন) রাজধানী (২০০৫ সালে শহরের জনসংখ্যা ছির ২০০,০০০ জন)। একে বেল আব্বেসও বলা হয় | সিদি বেল আব্বাসের নামানুসারে এই শহরের নাম রাখা হয়েছে, সিদি বেল আব্বাস একজন মুসলিম মারাবাউত বা মহামানব ছিলেন, তাঁকে এখানে সমাধিস্থ করা হয়েছে। এটি দেশের উত্তর পশ্চিমাঞ্চলে অবস্থিত। এর আয়তন ৯,১৫০.৬৩ বর্গ কিলোমিটার (৩,৫৩৩.০৮ বর্গ মাইল)। শহরটি আঙ্গুর বাগান, বাজার উদ্যান, ফলের বাগান এবং শস্যক্ষেতের একটি গুরুত্বপূর্ণ আঞ্চলিক বাণিজ্যিক কেন্দ্র। এটি পূর্বে চারটি ফটক সহ প্রাচীর দ্বারা বেষ্টিত ছিল এবং বর্তমানে এখানে একটি বিশ্ববিদ্যালয়ের প্রধান ক্যাম্পাস রয়েছে। সিদি বেল আব্বেস ভূমধ্যসাগর থেকে ৭৫ কিলোমিটার দূরে অবস্থিত।
১৮৩৩ সালে নির্মিত ফরাসি শিবিরের কাছাকাছি ওয়াদি চেলিফ নদীর তীরে বর্তমান শহরটি গড়ে উঠে। ১৮৪৯ সালে বিদ্যমান সামরিক চৌকের কাছাকাছি একটি পরিকল্পিত কৃষি শহর প্রতিষ্ঠিত হয়। ১৮৩০ এর দশক থেকে ১৯৬২ সাল পর্যন্ত শহরটি ফরাসী বিদেশী সৈন্যদলের সাথে ঘনিষ্ঠভাবে জড়িত ছিল, এখানে সৈন্যদলের প্রাথমিক প্রশিক্ষণ শিবির ছিল এবং এখানে প্রথম বিদেশী রেজিমেন্টের সদর দফতর ছিল। ১৮৯০ এর দশকের শেষদিকে এই শহরটি স্পেনীয় উপস্থিতি হিসাবে বর্ণনা করা হয়েছে, তখন শহরটির বেসমারিক জনসংখ্যা ছিল প্রায় ৩০,০০০ জন। প্রধান ভবনগুলি "কোয়ার্টিয়ার ভিয়েনট" এর ফরাসী সামরিক জেলায় ছিল। আধুনিক আলজেরিয়ান জাতীয় পুলিশ ফৌজের প্রশিক্ষণ কেন্দ্র সিদি বেল আব্বেসে অবস্থিত।
১৯৩০ এর দশকে পুরনো শহরের অনেক প্রাচীর ভেঙে ফেলা হয়। ঐতিহ্যবাহী এলাকাসমূহ প্রশস্ত পথ এবং শহরের চকে রূপান্তরিত করা হয়, যার ফলে শহরটি তার আগের বৈশিষ্ট্যটি অনেকটাই হারাতে পারে।
শহরটি মেকেরা নদীর দুপাশে এবং 'সিদি মোহাম্মদ' বেনালি হ্রদের পাশে গড়ে উঠেছে, হ্রদটি এই এলাকার পানির একটি গুরুত্বপূর্ণ জলাধার।
সিদি বেল আব্বেস এ উষ্ণ-গ্রীষ্ম ভূমধ্যসাগরীয় জলবায়ু বিরাজ করে (কোপেন জলবায়ু শ্রেণিবিন্যাস "সিএসএ")।
শহরটির অর্থনীতি কৃষিকে কেন্দ্র করে গড়ে উঠেছে, বিশেষ করে গম এবং বার্লির মতো খাদ্যশস্য উৎপাদন এবং আঙ্গুর শিল্প এর প্রধান অর্থনৈতিক উৎস। এখানে একটি কৃষি যন্ত্রপাতি উৎপাদন কারখান আছে। এখানে দুটি বড় দুগ্ধ কমপ্লেক্স আছে।
সিদি বেল আব্বেস সড়ক এবং রেলপথের মাধ্যমে আলজেরিয়ার অন্যান্য শহরের সাথে ভালভাবে সংযুক্ত। সিদি বেল আব্বেস থেকে বন্দর নগরী ওরান ৭০ কিলোমিটার উত্তরে এবং উত্তর আলজেরিয়ার দ্বিতীয় বৃহত্তম শহর তিলিমসানের অবস্থান ৯০ কিলোমিটার পশ্চিমে। নিকটতম আন্তর্জাতিক বিমানবন্দর হলো ওরানের ওরান এস সেনিয়া, তবে শহরটি একটি অভ্যন্তরীণ বিমানবন্দর সিদি বেল আব্বেস বিমানবন্দর দ্বারা সেবা প্রদান করে থাকে (আইএটিএ: বিএফডব্লিউ, আইসিএও: ডএওএস)। সিদি বেল আব্বেস বিমানবন্দরটি শহর থেকে দক্ষিণ-পূর্বে ৪ কিলোমিটার (২.৫ মাইল) দূরে অবস্থিত।
সিদি বেল আব্বেস এর ট্রামপথ লাইনটি ২৫ জুলাই, ২০১৭ চালু হয়। হালকা রেলপথের দৈর্ঘ্যে ১৪.৭ কিলোমিটার, ২২ টি স্টেশনের মাধ্যমে শহরের প্রধান প্রধান এলাকাগুলি জুড়ে রয়েছে।
আলীকে অভিশাপ দেওয়ার উমাইয়া ঐতিহ্য

আলীকে অভিশাপ প্রদান ছিল আলী ইবনে আবী তালিবের অনুসারীদের সম্মানহানি করার জন্য ও উমাইয়া খিলাফতের প্রতি আনুগত্য জোরদার করার উদ্দেশ্যে ৪১ থেকে ১৩২ হিজরি অবধি উমাইয়া শাসকগণ কর্তৃক পরিচালিত একটি রাষ্ট্রীয় নীতি। উমর ইবনে আবদুল আজিজের খিলাফতকালে এই ঐতিহ্য নিষিদ্ধ ছিল বলে ধারণা করা হয়, কিন্তু তাঁর শাসনকাল সংক্ষিপ্ত ছিল বিধায় তা উমাইয়া রাষ্ট্রনীতিতে ঐকান্তিক কোনো পরিবর্তন আনতে পারেনি। ফলে আলীর ওপর অভিসম্পাত বর্ষণের এই চর্চা উমাইয়া খিলাফতের পতনের আগ পর্যন্ত জারি ছিল।
ছত্রাকবিজ্ঞান

ছত্রাকবিজ্ঞান হলো জীববিজ্ঞানের একটি শাখা যা ছত্রাক, ছত্রাকের বংশাণুবিজ্ঞান এবং প্রাণরসায়ন বৈশিষ্ট্য, ছত্রাকের শ্রেণিবিন্যাস এবং সনাতনী ঔষধ, খাদ্য, ছত্রাকের বিষাক্ততা ও সংক্রমণ ইত্যাদির উৎস হিসেবে ছত্রাকের উপযোগিতা নিয়ে আলোচনা করে।
যে জীববিজ্ঞানী ছত্রাকবিজ্ঞানের বিশেষজ্ঞ তাকে ছত্রাকবিজ্ঞানী বলা হয়।
উদ্ভিদের বিভিন্ন রোগের অধ্যয়ন বা ফাইটোপ্যাথোলজির সাথে ছত্রাকবিজ্ঞান নিবিড়ভাবে সম্পর্কিত। কারণ, উদ্ভিদের বেশিরভাগ সংখ্যক রোগ ছত্রাক দ্বারা সংক্রমিত হয়।
"মাইকোলজি" শব্দটি গ্রীক থেকে এসেছে: μύκης ( "মুকস" ), যার অর্থ "ছত্রাক" এবং প্রত্যয় ( "-লগিয়া" ), যার অর্থ "অধ্যয়ন"। ঐতিহাসিকভাবে, ছত্রাকবিজ্ঞান উদ্ভিদবিজ্ঞানের একটি শাখা হিসেবে বিবেচিত হত। কেননা, ছত্রাক বিবর্তনীয়ভাবে উদ্ভিদের চেয়ে প্রাণীদের সাথে ঘনিষ্ঠভাবে সম্পর্কিত। কয়েক দশক আগে পর্যন্তো এই তথ্য স্বীকৃত ছিল না। । শুরুর দিকে ছত্রাকবিজ্ঞানীদের মধ্যে রয়েছেন মধ্যে এলিয়াস ম্যাগনাস ফ্রাইস, ক্রিশ্চিয়ান হেনড্রিক পার্সুন, অ্যান্টন ডি বারি, এলিজাবেথ ইটন মোর্স এবং লুইস ডেভিড ভন শোয়াইনিৎয উল্লেখযোগ্য।
অনেক ছত্রাক প্রতিবিষ, অ্যান্টিবায়োটিক এবং অন্যান্য গৌণ বিপাক উৎপাদন করে। উদাহরণস্বরূপ, সার্বজনীন (বিশ্বব্যাপী) মহাজাতি ফিউসারিয়াম ("Fusarium)" এবং মানুষের স্বাস্থ্যে ফিউসারিয়াম কর্তৃক উৎপাদিত প্রতিবিষের প্রভাব নিয়ে আব্রাহাম জফের বিস্তর গবেষণা উল্লেখযোগ্য।
এটা বিশ্বাস করা হয় যে, মানুষ প্রাগৈতিহাসিক সময় থেকেই খাদ্য হিসাবে মাশরুম সংগ্রহ করা শুরু করে। সর্বপ্রথম ইউরিপিডস (খ্রিস্টপূর্ব ৪৮০-৪০৬) এর রচনায় মাশরুম সম্পর্কে লিপিবদ্ধ করা হয়েছিল। সর্বপ্রথম গ্রীক দার্শনিক থিওফ্রাস্টোস অফ ইরেসোস (খ্রিস্টপূর্ব ৩ ৩৭১-২৮৮ ) উদ্ভিদকে নিয়ম মেনে শ্রেণিবদ্ধ করার চেষ্টা করেছিলেন। এই তালিকায় মাশরুম নির্দিষ্ট অঙ্গ অনুপস্থিত এমন উদ্ভিদ হিসাবে লিপিবদ্ধ করা হয়েছিল। এরপরে প্লিনি দ্য এল্ডার (২৩ – ৭৯ AD খ্রিস্টাব্দ) তার এনসাইক্লোপিডিয়া "ন্যাচারালিস ইস্তোরিয়াতে" ট্রাফলস সম্পর্কে লিখেন।
কয়েক শতাব্দী ধরে, চীন, জাপান এবং রাশিয়ায় লোকজ ওষুধ হিসাবে মাশরুম নথিভুক্ত করা হয়েছে। যদিও লোকজ ঔষধ হিসেবে মাশরুমের ব্যবহার মূলত এশীয় মহাদেশ কেন্দ্রিক, তবে বিশ্বের অন্যান্য অঞ্চলের মতো মধ্য প্রাচ্য, পোল্যান্ড এবং বেলারুশের লোকেরা ওষধি উদ্দেশ্যে মাশরুম ব্যবহার করে বলে নথিতে পাওয়া যায়।
সেতিফ

সেতিফ (, ) হচ্ছে আলজেরীয় শহর এবং সেতিফ প্রদেশের রাজধানী। যেহেতু একে দেশের বাণিজ্যিক রাজধানী হিসেবে বিবেচনা করা হয় তাই এটি সামগ্রিকভাবে পূর্ব আলজেরিয়া এবং দেশের সবচেয়ে গুরুত্বপূর্ণ শহরগুলির একটি। এটি একটি অভ্যন্তরীণ শহর, যা আলজেরিয়ার পূর্ব প্রান্তে অবস্থিত। এটি আলজিয়ার্স থেকে ২৭০ কিলোমিটার পূর্বে, কনস্ট্যান্টাইন থেকে ১৩১ কিলোমিটার পশ্চিমে, কাবিলির দক্ষিণে হাউটস প্লেইনস অঞ্চলে অবস্থিত। শহর ১,১০০ মিটার উচ্চতায় অবস্থিত।
মুসলমানদের মাঘরিব বিজয়ের পর মুসলিম হওয়ার আগ পর্যন্ত শহরটি রোমান সাম্রাজ্যের অধীনে প্রাচীন বর্বর নুমিদিয়া রাজত্বের অংশ ছিল এবং মৌরিতানিয়া সিটিফেনসিসের রাজধানী ছিল।
এ শহরটিকে ৮ ই মে, ১৯৪৫ সালের আন্দোলনের সূচনা বিন্দু হিসেবে বিবেচনা করা হয়, যা আলজেরিয়ার যুদ্ধ শুরুর জন্য একটি গুরুত্বপূর্ণ উপাদান ছিল।
সেতিফ, সেতিফ প্রদেশের রাজধানী, এবং ২০০৮ সালের আদমশুমারি অনুযায়ী এর জনসংখ্যা ২৮৮,৪৬১ জন। এটি আলজিয়ার্স থেকে ২৭০ কিলোমিটার পূর্বে, বোর্জ বু আরেরিডজ থেকে ৬৫ কিলোমিটার এবং কাবিলিয়া থেকে দক্ষিণে হাউতেস সমভূমি অঞ্চলের কনস্ট্যান্টাইন থেকে ১৩২ কিলোমিটার দূরে অবস্থিত। শহরটি সমুদ্রপৃষ্ঠ থেকে ১,০৯৬ মিটার (৩,৫৯৬ ফুট) উচ্চতায় অবস্থিত।
স্থানীয় অর্থনীতি বাণিজ্য এবং শিল্প উভয়ের উপরই নির্ভর করে। বাণিজ্য প্রধানত পার্শ্ববর্তী অঞ্চলের সাথে শস্য এবং গবাদি পশু বিনিময়। স্থানীয়ভাবে উৎপাদিত গম থেকে স্থানীয় কারখানা দ্বারা সেমোলিনা, কুসকুস এবং নুডুলস উৎপাদন করে প্রক্রিয়াজাত করা হয়। অন্যান্য শিল্পের মধ্যে রয়েছে কাঠের কাজ, কার্পেট এবং ধাতুর হস্তশিল্প ইত্যাদি। নিকটবর্তী খনি থেকে দস্তা নিষ্কাশন করা হয় এবং উত্তরে জলবিদ্যুৎ উৎপাদন করা হয়। এটি এই অঞ্চলের একটি বাণিজ্যিক কেন্দ্রে পরিণত হয়েছে যেখানে বস্ত্র তৈরি করা হয়, ফসফেট উত্তোলন করা হয় এবং শস্য উৎপাদন করা হয়। এখানে সেটিফ ট্রামওয়ে রয়েছে, এটি আলজেরিয়ার কাবিলিয়া অঞ্চলের হালকা রেল ব্যবস্থার প্রথম শহর।
সেটিফ একটি আধা-শুষ্ক জলবায়ুর (কোপেন জলবায়ু শ্রেণিবিভাগ বিএসকে) শহর। এর গ্রীষ্মকাল অত্যন্ত গরম এবং শুষ্ক। আবার এর শীতকাল কম ও মাঝারি বৃষ্টিপাতের পাশাপাশি শীতল হয়।
১,০৯৬ মিটার (৩,৫৯৬ ফুট) উচ্চতায় উচ্চ মালভূমিতে সেতিফের অবস্থানের কারণে, এটি আলজেরিয়ার শীতকালে শীতলতম অঞ্চলের একটি। উইলাইয়া প্রায়ই বার্ষিক ৪০ সেন্টিমিটার (১৬ ইন) পর্যন্ত তুষারপাত প্রত্যক্ষ করে। আকস্মিক বন্যা এখানে বিরল কিন্তু সম্প্রতি বসন্ত ও শরৎ মৌসুমে বন্য হয়েছে। গ্রীষ্মকাল মোটামুটি গরম যেখানে জুলাই মাসের আশপাশে প্রচন্ড দাবদাহ থাকে। এসময়ে এখানে সাধারণ তাপমাত্রা কখনও কখনও ৪০ °C (১০৪ °F) -এ পৌঁছাতে পারে।
রোমান শাসনের অধীনে যাওয়ার আগে সেতিফ নুমিদ ছিল। সেতিফের নাম ল্যাটিন থেকে নেয়া হয় নি, কিন্তু এটি একটি বর্বর শব্দ "Zdif", যার মানে "কালো ভূমি", যা এর ভূমির উর্বরতা উল্লেখ করে। এটি কৌশলগত অবস্থান (কনস্ট্যান্টাইনের উচ্চভূমির পশ্চিম গেটওয়ে) ও একটি প্রধান পানির উৎস্যের জন্য পানির সুপ্রাপ্যতার কাছে কৃতজ্ঞ। সমস্ত সুযোগ সুবিধা সহ একটি বিশাল সমভূমির চূড়ায় পাহাড়ের পাদদেশে অবস্থিত সেতিফ, আলজেরিয়ার পূর্ব অংশ এবং পশ্চিম অংশের মধ্যে কৌশলগত ভাবে গুরুত্বপূর্ণ। এটি মেসাসিলিয়ান রাজ্যের অংশ ছিল। এবং ২২৫ খ্রিস্টপূর্বাব্দে এটি ছিল একটি বর্বর রাজ্যের রাজধানী। সেতিফের কাছেই জুগুরথা কাইয়ুস মারিয়াসে এক মহান যুদ্ধ করেন।
জেলফা

জেলফা () আলজেরিয়ার জেলফা প্রদেশের রাজধানী এবং প্রাচীন শহরের স্থান ও সাবেক বিশপীয় এলাকা ফাল্লাবা। যেটি একটি লাতিন ক্যাথলিক নাম সর্বস্ব চার্চ হিসেবে রয়ে যায়।
২০০৮ সালের শুমারী অনুযায়ী এর জনসংখ্যা ৩৩৯,২৪৮ জন। এ শহরটি এন১ জংশনের পাশে এবং এন৪৬ সড়কের পাশে অবস্থিত।
উত্তর-মধ্য আলজেরিয়ার ওউলদ নায়েল রেঞ্জে বুসাদা ও লাঘুত শহরের মধ্যে ৩,৭৩৪ ফুট (১,১৩৮ মিটার) উচ্চতায় অবস্থিত। এটি উত্তরের শুষ্ক, স্টেপি- লাইক হাউটস প্লেইনস (উচ্চ মালভূমি) এর মধ্যে একটি অন্তর্বর্তী অঞ্চলে অবস্থিত, যা চট (অন্তর্বর্তী লবণ হ্রদ) এবং দক্ষিণে সাহারা দ্বারা চিহ্নিত। শহরটি ১৮৫২ সালে একটি জ্যামিতিক পরিকল্পনার উপর ফরাসি সামরিক পোস্ট হিসেবে প্রতিষ্ঠিত হয়। এটি আধা-যাযাবর ওউলদ নায়েল কনফেডারেশনের জন্য একটি গুরুত্বপূর্ণ গবাদি পশু বাজার কেন্দ্র হিসেবে কাজ করে। জেলফা ১২,০০০ মাইল দীর্ঘ আফ্রিকা ট্রেইলে রয়েছে।
পার্শ্ববর্তী অঞ্চলটি শতাব্দীর পর শতাব্দী ধরে ওউলেদ নায়েল জনগণের সভাস্থল, যারা কালো-লাল ডোরাকাটা তাঁবুতে বাস করে এবং নিজেদের ইসলামী নবী মুহাম্মদের গোত্রের দাবি করে।
৭০০০ থেকে ৫০০০ খ্রিস্টপূর্বাব্দ পর্যন্ত নিওলিথিক পাথরের খোদাইয়ের প্রাচুর্যের জন্য এলাকাটি উল্লেখযোগ্য। জেলফা শহরের উত্তরের রোচার ডি সেল (ইংরেজি: লবণ পাথর) নামে একটি আরোপিত দৈহিক বৈশিষ্ট্য রয়েছে যা বৃষ্টির কারণে পাথুরে লবণ এবং মার্ল ক্ষয়ের ফলে ঘটে। শহরের পশ্চিমে মেগালিথিক সমাধিস্থম্ভের কাঠামো পাওয়া যায়।
রোমান সাম্রাজ্যের সময় ফালাবা নামে একটি রোমান শহর জেলফা নামক স্থানে নির্মিত হয়। সেই শহরটি লেট অ্যান্টিকুইটি যুগ পর্যন্ত স্থায়ী ছিল।
একাদশ শতাব্দীতে ফাতিমিরা বানু হিলালকে জিরিডদের বিরুদ্ধে ত্রিপলিতানিয়া, তিউনিশিয়া ও কনস্ট্যান্টাইন এলাকায় পাঠায়।
ফিলিপ পেটিনের আমলে, জেলফায় একটি কনসেনট্রেশন ক্যাম্প স্থাপন করা হয়।
নিওলিথিক যুগের জেলফা অঞ্চলের ওউলেদ নেইল রেঞ্জের পাথুরে চিত্রকর্ম ১৯১৪ সাল স্বীকৃত হয়ে আসছে। প্রাগৈতিহাসিক গুহা অঙ্কন ও পেট্রাগ্লিফস এর অন্তর্ভুক্ত।
ভান্ডাল রাজ্য ও রোমান সাম্রাজ্যের সময় শহরটি একটি প্রাচীন বিশপের এলাকা ছিল। নুমিদিয়ার সাবেক রোমান প্রদেশের বিশপীয় এলাকা হিসেবে এ শহরটি যথেষ্ট গুরুত্বপূর্ণ ছিল। যেটি কার্থাজে তার মেট্রোপলিটন আর্চবিশপের অনেক সুফ্রাগান বিশপদের একটক হয়ে ওঠে।
ধারণা করা হয়, সম্ভবত খ্রিস্টান ধর্ম কনস্ট্যান্টাইন দ্য গ্রেট শাসনের পর পরই এই শহরে আসে, কারণ রোমানদের অধীনে বিশপীয় এলাকার কোন দলিল পাওয়া যায় নি। এই আফ্রিকান বিশপীয় এলাকার একমাত্র পরিচিত বিশপ ও ক্যাথলিক বিশপ সালোর কথা ৪৮৪ সালে উল্লেখ পাওয়া যায়। নুমিদিয়ার অন্যান্য বিশপীয় এলাকার তুলনায় এটি হয়েছিল অনেক দেরিতে। বিশপ সালো ৪৮৪ সালে কার্থাজে জড়ো হওয়া সিনোডে অংশ নেন এবং এরিয়ান শাসক, ভ্যানডাল রাজ্যের হুনারিক সিনোড কর্তৃক সালোকে (সম্ভবত) ভান্ডাল নিয়ন্ত্রিত সিসিলিতে নির্বাসিত করা হয়।
রোমান আফ্রিকার অধিকাংশ বিশপের মত, মাঘরেবের মুসলিম বিজয়ের পর যাজকীয় কর্তৃত্ব ফিকে হয়ে যায়।
জেলফা একটি আধা-শুষ্ক জলবায়ু (কোপেন জলবায়ু শ্রেণিবিভাগ BSk) অঞ্চল, এখানে গ্রীষ্মের তুলনায় শীতকালে বেশি বৃষ্টিপাত হয়ে থাকে। শীতকালে তুষারপাতও অস্বাভাবিক নয়।
বাতনা, আলজেরিয়া

বাতনা () আলজেরিয়ার বাতনা প্রদেশের প্রধান শহর। ২০০৮ সালের আদমশুমারী অনুযায়ী এ শহরের জনসংখ্যা ২৯০,৬৪৫ জন। এটি আলজেরিয়ার পঞ্চম বৃহত্তম শহর। এটি চাউই অঞ্চলের অন্যতম একটি প্রধান শহরও। একে অরেস -এর রাজধানীও বলা হয়ে থাকে।
প্রধান সাহারা রাস্তার জন্য একটি স্থায়ীভাবে সুরক্ষিত প্রবেশ দ্বার তৈরি করার জন্য একটি কৌশলগত মিশন নিয়ে, শহরের প্রথম প্রকৃত ভিত্তি (একটি সামরিক শিবির) ১৮৪৪ সালে একটি ফরাসি গ্যারিসন কর্তৃক নির্মিত হয়।
বাটনার ভৌগোলিক অবস্থান অ্যাটলাস পর্বতমালার মধ্য দিয়ে একটি প্রাকৃতিক গ্যাপ বা বিরতি তৈরি করেছে। রোমানরা তাদের প্রাথমিক আক্রমণের পর্যায়ে এই পথটি শনাক্ত করতে পারেনি।
প্রাচীন শহর টিমগাদ এবং ল্যাম্বিজ খ্রিস্টপূর্ব প্রথম শতাব্দীর কাছাকাছি নির্মিত। রোমানরা যে এই অঞ্চলের বাণিজ্যিক নিয়ন্ত্রণ নিয়েছিল এটি তার জলন্ত উদাহরণ।
শহরের অধিবাসীরা উপনিবেশের শুরুতে ফরাসি কর্তৃপক্ষের বিরুদ্ধে বিদ্রোহ করে। এরপর তারা ফরাসি ঔপনিবেশিকতার বিরুদ্ধে আলজেরীয় বিপ্লব সংগঠিত করে।
প্রথম বাতনিরা মেসালি হাদজ (পিপিপি) মেনে চলে, যেমন উলেমাবেন বাদি এবং মুভমেন্ট ফর দ্য মুভমেন্ট অফ ডেমোক্রেটিক ফ্রিডমস (এমটিএলডি) একসাথে ২২, জুন, ১৯৫৪ তারিখে মহান ঐতিহাসিক একটি শীর্ষ সম্মেলনের আয়োজন করে।
বাতনাইন মুস্তাফা বেনবুলায়েদ (এফএলএন) এর নেতৃত্বে বাতনায় আলজেরীয় বিপ্লব শুরু হয়। বাতনা ছিল এল 'আলজেরিয়া (জোন ১) ১৯৫৪ ১৯৬২ এর প্রথম সামরিক অঞ্চল। ১৯৫৪ সালের ১ নভেম্বর রাতে বাতনা শহরের ব্যারাকে মুজাহিদরা হামলা চালায়। বাতনা, স্বাধীনতা পর্যন্ত আলজেরীয় বিপ্লবের কমান্ড সদর দপ্তর ছিল।
৬ সেপ্টেম্বর, ২০০৭ তারিখে বাতনা আল-কায়েদার এক ব্যাপক আত্মঘাতী বোমা হামলা প্রত্যক্ষ করে। আলজেরিয়ার প্রেসিডেন্ট আব্দেল আজিজ বুতেফ্লিকার সফরের কিছুক্ষণ আগের এই বোমা হামলার ফলে প্রায় ১৫-২০ জন নিহত হয় এবং ১০৭ জন আহত হয়। এসময় বোমা হামলাকারী প্রেসিডেন্টকে দেখার জন্য অপেক্ষমাণ জনতার মধ্যে লুকিয়ে ছিল। জাতিসংঘের নিরাপত্তা পরিষদ এই বোমা হামলার নিন্দা জানিয়েছে।
অরেস পর্বতমালায় (অ্যাটলাস পর্বতমালার অংশ), সমুদ্রপৃষ্ঠ থেকে ১,০৪৮ মিটার (৩,৪৩৮ ফুট) উপরে অবস্থিত বাতনায় ভূমধ্যসাগরীয় জলবায়ুর প্রভাবের সাথে একটি শীতল আধা-শুষ্ক জলবায়ু (কোপেন জলবায়ু শ্রেণিবিভাগ BSk) রয়েছে। এবং এখানে গড় বার্ষিক বৃষ্টিপাত হচ্ছে ৩২৬ মিলিমিটার (১২.৮ ইঞ্চি)। এর গ্রীষ্মকাল মাঝারি গরম (সাহারা মান অনুযায়ী) এবং শুষ্ক। শীতকাল শীতল ও আর্দ্র থাকে এবং তুষারপাতের সম্ভাবনাও থাকে।
অনেক বিনোদন রিসোর্ট শহর জুড়ে ছড়িয়ে আছে। খেলাধুলার সবচেয়ে গুরুত্বপূর্ণ গন্তব্য হচ্ছে "১লা নভেম্বর স্টেডিয়াম" (স্টেড ডু প্রিমিয়ার নোভেমব্রে), এবং সেফফুহি স্টেডিয়াম, যা প্রধানত ফুটবল ক্লাবের ঘড়োয়া মাঠ (সিএবি এবং এমএসপিবি শহরের বৃহত্তম দল)। তবে এটি উৎসবের জন্যও ব্যবহৃত হয়, পণ্ডিত স্টেডিয়াম ছাড়াও। সাংস্কৃতিক কর্মকাণ্ডের জন্য রয়েছে থেত্রে রেগোনাল দে বাতনা, এবং একটি পৌর সাংস্কৃতিক ভবন, যা জেলার পিছনে অবস্থিত। এ শহরের কেন্দ্রস্থলে ইসলামিক সাংস্কৃতিক কেন্দ্র এবং এ শহর সাইট এনাসার ইয়ুথ হাউস ছাড়াও অনেক সাংস্কৃতিক ও শিক্ষামূলক কার্যক্রমের আওতায় রয়েছে। কেচিদাতে শিশুদের জন্য আকর্ষণীয় একটি পার্ক অবস্থিত, যা শহরের কেন্দ্রস্থল এলাকা থেকে প্রায় দশ মিনিটের পথ।
বাংলাদেশ রেলওয়ে ক্লাস ২৭০০

বাংলাদেশ রেলওয়ে ক্লাস ২৭০০ বাংলাদেশ রেলওয়ে কর্তৃক পরিচালিত বাংলাদেশের মিটার-গেজ ডিজেল–বৈদ্যুতিক লোকোমোটিভের একটি শ্রেণী। এই শ্রেণীর মোট ২১টি লোকো ১৯৯৪ ও ১৯৯৬ সালে বাংলাদেশ রেলওয়ের বহরে যুক্ত হয়।
সূচনাকাল থেকে এই শ্রেণীর লোকো মূলত আন্তঃনগর ট্রেনে ব্যবহার করা হয়। তবে বর্তমানে সাধারণত মেইল/কমিউটার ও লোকাল ট্রেনে এর ব্যবহার রয়েছে। মালবাহী ট্রেনে এই শ্রেণীর লোকো মাঝেমধ্যে ব্যবহার করা হয়।
২৭০০ শ্রেণীর লোকো যুক্তরাষ্ট্রের ইলেক্ট্রো-মোটিভ ডিভিশনের (ইএমডি) লাইসেন্স নিয়ে জার্মানির হ্যান্সেল ও অ্যাডট্র্যাঞ্জ কোম্পানী তৈরি করে। এদের মডেল ইএমডি জেটি১৮ইউসি। প্রথম ৯টি লোকো হ্যান্সেল ও পরের ১২টি অ্যাডট্র্যাঞ্জ কোম্পানী তৈরি করে। এই ২১টি লোকো ২ ধাপে বাংলাদেশে আসে:
এই লোকোগুলোতে ইএমডি ৮-৬৪৫ই৩সি প্রাইম মুভার ব্যবহার করা হয়েছে। এদের ক্ষমতা ১,৫০০ অশ্বশক্তি এবং এরা সর্বোচ্চ ১০৭ কিমি/ঘণ্টা পর্যন্ত চলতে পারে। এদের চাকার বিন্যাস হলো এ১এ-এ১এ।
২৭০০ শ্রেণী বাংলাদেশের প্রথম ডুয়েল ক্যাব লোকো। এদেরকে বাংলাদেশের অন্যতম সফল লোকো শ্রেণী বলা হয়ে থাকে। ২০২০ সাল পর্যন্ত প্রায় সকল লোকো সচল রয়েছে। ২৬০০ ও ২৯০০ শ্রেণীর লোকোর সাথে এদের মিল রয়েছে।
এই লোকোগুলোর সংখ্যা-সিরিজ/শ্রেণী হচ্ছে ২৭০০, এবং এদেরকে ২৭০১ থেকে ২৭২১ পর্যন্ত সংখ্যায়িত করা হয়েছে। এদের শ্রেণী-নাম/স্পেসিফিকেশন হচ্ছে “এমইআই-১৫”। এখানে, এম = মিটার-গেজ, ই = ডিজেল-ইলেক্ট্রিক, এল = হ্যান্সেল এবং ১৫ = ১৫ × ১০০ = ১,৫০০ অশ্বশক্তি।
২৯০০ শ্রেণীর লোকোগুলোর বেজ চট্টগ্রাম রেল বিভাগে। এদেরকে দিনাজপুরের পার্বতীপুরের কেন্দ্রীয় লোকোমোটিভ কারখানায় (কেলোকা) ও চট্টগ্রামের পাহাড়তলী ডিজেল শপে রক্ষণাবেক্ষণ করা হয়।
পাকুন্দিয়া আদর্শ মহিলা কলেজ

পাকুন্দিয়া আদর্শ মহিলা কলেজ বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলায় অবস্থিত একটি উচ্চমাধ্যমিক, ডিগ্রি ও অনার্স কলেজ। ১৯৯৩ সালে পাকুন্দিয়ার প্রথম মহিলা ডিগ্রি কলেজ হিসেবে এটি প্রতিষ্ঠিত হয়। শিক্ষাপ্রতিষ্ঠানটিতে একাদশ–দ্বাদশ শ্রেণি ও উচ্চতর কোর্সগুলোতে মেয়েরা পড়াশোনা করতে পারে। জাতীয় বিশ্ববিদ্যালয়ের অধীনে ডিগ্রি (পাস) ও স্নাতক (সম্মান) কোর্স কলেজটিতে চালু রয়েছে।
শিক্ষাপ্রতিষ্ঠানটি পাকুন্দিয়া পৌরসভা এলাকায় অবস্থিত। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর নিয়ন্ত্রণাধীন। কলেজটি প্রায় তিন একর জমির ওপর স্থাপিত।
বাংলাদেশের সাবেক নৌপরিবহন উপমন্ত্রী ও জাতীয় সংসদ সদস্য অ্যাডভোকেট এবিএম জাহিদুল হক ১৯৯৩ সালে কলেজটি প্রতিষ্ঠা করেন। কলেজটি একটি বেসরকারি শিক্ষাপ্রতিষ্ঠান হিসেবে যাত্রা শুরু করে এবং পরবর্তীতে এমপিওভুক্ত হয়। এটিই পাকুন্দিয়ায় স্থাপিত প্রথম মহিলা ডিগ্রি কলেজ।
কলেজটি ঢাকা শিক্ষা বোর্ডের আওতাধীন এবং জাতীয় বিশ্ববিদ্যালয়ের অধিভুক্ত। এটির শিক্ষাপ্রতিষ্ঠান শনাক্তকারী নম্বর (ইআইআইএন) হলো ১১০৬১৬। কলেজটির বর্তমান অধ্যক্ষ মো. মোজাম্মেল হক। পূর্বে মো. জসিম উদ্দিন কলেজটির অধ্যক্ষ হিসেবে দায়িত্ব পালন করেছেন।
শুধুমাত্র মেয়েরা এই শিক্ষাপ্রতিষ্ঠানটিতে উচ্চমাধ্যমিক শ্রেণিতে এবং জাতীয় বিশ্ববিদ্যালয় অধিভুক্ত ডিগ্রি (পাস) ও অনার্স কোর্সগুলোতে ভর্তি হতে পারে। একাদশ শ্রেণিতে ভর্তি কার্যক্রম মাধ্যমিক স্কুল সার্টিফিকেট (এসএসসি) পরীক্ষার ফলাফল প্রকাশের পর শুরু হয় এবং শিক্ষার্থীদের এসএসসি পরীক্ষার ফলাফলের ভিত্তিতে কলেজে ভর্তি সম্পন্ন হয়। ঢাকা শিক্ষা বোর্ডের অধীনে একাদশ শ্রেণিতে ভর্তির জন্য কলেজটিতে মোট ৩০০টি আসন রয়েছে।
জাতীয় বিশ্ববিদ্যালয় অধিভুক্ত কোর্সগুলোর ক্ষেত্রে শিক্ষার্থীদের এসএসসি ও উচ্চ মাধ্যমিক সার্টিফিকেট (এইচএসসি) পরীক্ষার ফলাফলের ভিত্তিতে ভর্তি সম্পন্ন হয়।
লেখাপড়ার পাশাপাশি পাকুন্দিয়া আদর্শ মহিলা কলেজে প্রতিবছর বিভিন্ন শিক্ষা-সহায়ক অনুষ্ঠান আয়োজন করা হয়। কলেজটিতে একটি অডিটরিয়াম (মিলনায়তন) রয়েছে, যেখানে সারাবছর বিভিন্ন ধরনের সেমিনার যেমন উচ্চশিক্ষা বিষয়ক সেমিনার এবং শিক্ষার্থীদেরকে মুক্তিযুদ্ধের চেতনায় উদ্বুদ্ধ করার জন্য সেমিনার আয়োজন করা হয়। পাঠক্রম-বহির্ভূত বিভিন্ন কার্যক্রমের মধ্যে আরও রয়েছে নবীনবরণ আয়োজন, পিঠা উৎসব আয়োজন এবং বিদায় অনুষ্ঠান আয়োজন।
ভিক্তোরিয়া, সেশেলস

ভিক্তোরিয়া () সেশেলসের রাজধানী ও বৃহত্তম শহর। এটি সেশেলস দ্বীপপুঞ্জের প্রধান দ্বীপ মাহের উত্তর-পূর্ব দিকে অবস্থিত। ব্রিটিশ ঔপনিবেশিক সরকারের সদর দপ্তর হিসেবে ভিক্তোরিয়া প্রতিষ্ঠিত হয়েছিল। ২০১০ সালের হিসাব অনুযায়ী এর জনসংখ্যা ছিল ২৬,৪৫০। মাহে দ্বীপপুঞ্জের এক-তৃতীয়াংশ ব্যক্তি ভিক্তোরিয়ায় বসবাস করে। নিকটবর্তী সমুদ্রের জলভাগ অত্যন্ত গভীর হওয়ায় ভিক্তোরিয়া বন্দর দিয়ে সহজেই জাহাজ চলাচল করতে পারে। 
১৭৫৬ সালে ফ্রেঞ্চরা সেশেল দ্বীপের দখল নেওয়ার পর ১৭৭৮ সালে ভিক্তোরিয়ায় বসতি স্থাপন করে। ১৮৪১ সাল পর্যন্ত শহরটি লা এস্তাবলিশমেঁত নামে পরিচিত ছিল। পরবর্তীতে ব্রিটিশরা রানি ভিক্টোরিয়ার নামানুসারে শহরটির নাম দেয় "ভিক্টোরিয়া" (ফ্রেঞ্চ উচ্চারণ : ভিক্তোরিয়া) 
পর্যটন ভিক্তোরিয়ার আয়ের মূল উৎস। এছাড়াও এটি ভ্যানিলা, নারকেল, নারিকেল তেল, মাছ ও গুয়ানো রপ্তানি করে থাকে। 
ভিক্তোরিয়ায় সেশেল বিশ্ববিদ্যালয়ের ক্যাম্পাস অবস্থিত। 
এছাড়াও শহরটিতে একটি শিক্ষক প্রশিক্ষণ কলেজ অবস্থিত। 
লন্ডনের লিটল বেনের আদলে ভিক্তোরিয়ায় একটি ঘড়িস্তম্ভ (ক্লক টাওয়ার) নির্মাণ করা হয়েছে। আদালতভবন, বোটানিক্যাল গার্ডেন বা বনজ উদ্যান, জাতীয় ইতিহাস জাদুঘর, প্রাকৃতিক ইতিহাস জাদুঘর ও স্যার সেলউইন সেলউইন ক্লার্ক মার্কেট ভিক্তোরিয়ার অন্যতম দর্শনীয় স্থান। ভিক্তোরিয়ার বাজার ও এর মাছ ও ফল বিক্রির দোকানে প্রতিদিন প্রচুর জনসমাগম হয়। ১৯৮৫ সাল থেকে ভিক্তোরিয়ায় ক্রিয়ল উৎসব উদযাপিত হয়ে আসছে, যা ২০১১ সালে এটি একটি কার্নিভাল উৎসবে পরিণত হয়। ঐ উৎসবে নৃত্যগীতি ও কুচকাওয়াজের মাধ্যমে সমগ্র সেশেলীয় সমাজ একাত্ম হয়ে ওঠে। 
ভিক্টোরিয়া শহরে দুইটি ক্যাথেড্রাল অবস্থিত। এগুলো হলো - ইমাকুলেট কনসেপশন ক্যাথেড্রাল (রোমান ক্যাথলিক) ও সেন্ট পলস ক্যাথেড্রাল (অ্যাংলিকান)। এছাড়াও ভিক্তোরিয়া শহরে ব্যাপটিস্ট ও পেন্টেকোস্টাল চার্চ, মসজিদ ও মন্দির অবস্থিত।
ভিক্তোরিয়ার জাতীয় ক্রীড়াক্ষেত্র স্টাডে লিনিতে স্টেডিয়াম এখানেই অবস্থিত।এখানে সাধারণত ফুটবল খেলা হয়।
১৯৭১ সালে ভিক্টোরিয়ায় সেশেল আন্তর্জাতিক বিমানবন্দর নির্মিত হয়। ১৯৮১ সালে সদ্য ক্ষমতায় আসা বামপন্থী সরকারকে ক্ষমতাচ্যুত করার উদ্দেশ্যে দক্ষিণ আফ্রিকা হতে আগত ৪৫ জন ভাড়াটে সৈন্য বিমানবন্দরটিককে আক্রমণ করে। শহরের পূর্বেই রয়েছে বন্দর এলাকা- টুনা উৎপাদন ও বাজারজাতকরণ যার বাসিন্দাদের আয়ের প্রধান উৎস। ২০০৪ সালের ভারতীয় মহাসাগরীয় ভূমিকম্পের ফলে শহরের একটি গুরুত্বপূর্ণ সেতু ধ্বংস হয়।
সেশেলের ৮টি জেলা ভিক্তোরিয়ার মধ্যে পড়েছে। এগুলো হলো-
ভিক্তোরিয়া প্রপার:
১.ইংলিশ রিভার
২.সেন্ট লুইস
৩. মোঁতে ফ্লুরি
গ্রেটার ভিক্তোরিয়া-
১. মোঁতে ব্যুটন
২. বেল এয়ার
৩.রোশে কাইমান
৪. লে মামেল
৫.প্লাঁসাঁ
ভিক্তোরিয়ার তিনটি ভ্রাতৃশহর রয়েছে। এগুলো হলো-
১.জিবুতি(জিবুতি)
২.দালিয়াত আল কারমেল (ফিলিস্তিন)
৩.হাইকু (চীন)
ভিক্তোরিয়ার জলবায়ু ক্রান্তীয় অতিবৃষ্টি অরণ্য জলবায়ু ধরনের। সারা বছরই ভিক্তোরিয়ার আবহাওয়া অত্যন্ত উষ্ণ থাকে। শহরে অনেক সময় লক্ষণীয় মাত্রায় আর্দ্র কিংবা শুষ্ক জলবায়ু বিদ্যমান। জুন ও জুলাই এর সবচেয়ে শুষ্ক মাস, যেখানে ডিসেম্বর থেকে ফেব্রুয়ারি এর সবচেয়ে আর্দ্র মাস। ভিক্তোরিয়ার বার্ষিক গড় বৃষ্টিপাত ৬০ মিলিমিটার। যেহেতু কোনো মাসেই বৃষ্টিপাত ৬০ মিলিমিটারের নিচে নামে না, তাই বলা যায়- প্রকৃত অর্থে ভিক্তোরিয়ায় কোনো শুষ্ক মৌসুম নেই। কোনো প্রকৃত শুষ্ক মৌসুম না থাকার কারণেই একে ক্রান্তীয় অতিবৃষ্টি জলবায়ুর অন্তর্ভুক্ত করা হয়েছে। রাজধানীতে প্রতি বছর গড়ে ২০০০ মিলিমিটার বৃষ্টিপাত হয়। এত বৃষ্টিপাতের পরও আকাশ আংশিক বা সম্পূর্ণভাবে পরিষ্কার থাকে। বৃষ্টিস্নাত মাসগুলোতেও সম্পূর্ণ মেঘাচ্ছন্ন আকাশের দেখা পাওয়া বিরল।
পাকিস্তান পূর্ব রেলওয়ে

১৯৪৭ সালে পাকিস্তান ব্রিটেনের কাছ থেকে স্বাধীনতা অর্জন করলে আসাম বেঙ্গল রেলওয়ে পাকিস্তান ও ভারতের মধ্যে বিভক্ত হয়ে যায়। প্রায় ২৬০৩.৯২ কিলোমিটার রেলপথ পূর্ব বাংলার মধ্যে পড়ে। পরবর্তীতে আসাম বেঙ্গল রেলওয়ের নাম পরিবর্তন করে "ইস্টার্ন বেঙ্গল রেলওয়ে" নামকরণ করা হয়। ১৯৬১ সালের ১লা ফেব্রুয়ারি পূর্ব বাংলা রেলওয়ের নাম পরিবর্তন করে "পাকিস্তান ইস্টার্ন রেলওয়ে" রাখা হয় এবং পরের বছরেই সংস্থাটির নিয়ন্ত্রণ ফেডারেল সরকার থেকে পূর্ব পাকিস্তান সরকারে নিকট স্থানান্তরিত হয়। ১৯৬২ সালের ৯ই জুন রাষ্ট্রপতি আদেশে ১৯৬২-৬৩ অর্থবছরে সংস্থাটি পাকিস্তান ইস্টার্ন রেলওয়ে বোর্ডের পরিচালনার আওতায় পড়ে। 
১৯৭১ সালে বাংলাদেশ স্বাধীন হওয়ার সাথে সাথে পাকিস্তান ইস্টার্ন রেলওয়ের নাম পরিবর্তন করে বাংলাদেশ রেলওয়ে রাখা হয়।
সহস্রলিঙ্গ

সহস্রলিঙ্গ দক্ষিণ ভারতের কর্ণাটক রাজ্যের উত্তর কন্নড় জেলার শিরসি তালুকে শিরসি শহর থেকে ১৪ কিলোমিটার দূরে অবস্থিত একটি ধর্মীয় স্থান৷ স্থানটি শাল্মল নদীতে অবস্থিত এবং এটি নদীর প্রবাহভূমি ও নদীতীরে পাথরে ক্ষোদিত শতাধিক শিবলিঙ্গের জন্য বিখ্যাত৷ এটির স্থানাঙ্ক ৷
নেত্রবতী ও কুমারধারা নদীদুটির তীরে অবস্থিত উপ্পিনঙ্গাড়িতে রয়েছে এক হাজার শিবলিঙ্গ সহ মন্দির সহস্রলিঙ্গেশ্বর মন্দির৷ জনশ্রুতি রয়েছে, কুরুক্ষেত্রের যুদ্ধের পর রাজসূর্যদ্বার যাগ ধরে রাখার জন্য কৃষ্ণ পাণ্ডবদের পুষ্পমৃগ খোঁজার পরামর্শ দেন। বৃকোদর ভীম তা খোঁজার জন্য মহেন্দ্রগিরি অঞ্চলে রওনা দেন। যাত্রাপথে দিন বিশ্রামরত হনুমানের সাক্ষাৎ হলে তার যাত্রা বিলম্ব ঘটে। ভীম হনুমানের লেজ পেরিয়ে যেতে অপারগ হলে তিনি তাঁকে লেজ সরানোর অনুরোধ করেন। হনুমান তাকে লেজ সরিয়ে নেওয়ার পরামর্শ দিলেও তিনি বারংবার চেষ্টা করেও তা করতে অসফল হয়। পরে তারা দুজনেই একে অপরের দিব্যতা বিষয়ে অবগত হন। হনুমান ভীমের যাত্রার উদ্দেশ্য জানতে পেরে তার সুরক্ষার জন্য নিজের লেজের চুল নিয়ে যাওয়ার কথা বলেন৷ ভীম মহেন্দ্রগিরি পৌঁছে পুষ্পমৃগের সন্ধান পান। তবে একটি শর্তেই পুষ্পমৃগ তার সহিত যেতে রাজি হয় যে, সে ভীমকে অনুসরণ করে তখনই আসবে যদি ভীম "মনোবেগ" বা বায়ুর বেগে ধাবন করে৷ লঞ্জকেশ (ল্যাজের চুল)-এর ওপর আস্থা রেখে ভীম এই শর্তে রাজি হন৷ মৃগের আগে আগে বেগবান হওয়ার সময়ে যেখানেই ভীম গতি হারিয়ে ফেলছিলেন সেখানে তিনি একটি করে লঞ্জকেশ ঝরাচ্ছিলেন৷ অদ্ভুতভাবে ঝড়া ল্যঞ্জকেশের স্থানে একটি করে শিবলিঙ্গ উত্থিত হতে থাকে ফলে পুষ্পমৃগ নিজ আরাধ্য শিবলিঙ্গের পূজা করে তবেই পরবর্তী পথে অগ্রসর হতে পারলো৷ এই ঘটনার কারণে ভীম নিজ বেগ নিয়ন্ত্রণের পর্যাপ্ত সময় পান৷ উভয় উপ্পিনঙ্গাড়ির নিকট এসে উপস্থিত হলে ভীম দুরূহ পরিস্থিতিতে অবশিষ্ট এক সহস্র ল্যাঞ্জকেশ সেখানে ঝরালে এক সস্র শিবলিঙ্গ উত্থিত হয়৷ ফলে পুষ্পমৃগের সহস্র লিঙ্গ পূজার পূর্বেই ভীম নিরাপদে যাগমণ্ডপের নিকট এসে উপস্থিত হন৷ মনে করা হয় মন্দিরের সন্নিকটেই থাকা শিবলিঙ্গের সংখ্যা এক সহস্র৷ নদীগর্তে থাকা এই লিঙ্গগুলির একটি ফেব্রুয়ারি মাসের শুষ্ক সময়ে দৃশ্যমান হয়৷ উপ্পিনঙ্গাড়িতে অবস্থিত লিঙ্গগুলি ক্ষোদিত নয় বরং প্রাকৃতিক বলে মনে করা হয়৷
এই শিব লিঙ্গগুলি ১৬৭৮ থেকে ১৭১৮ খ্রিস্টাব্দের মধ্যে শিরসি সাম্রাজ্যের রাজা সাদাশিব রায়বর্মার পৃষ্ঠপোষকতায় খোদিত হয়েছিল। এখানে বেশ কিছু শিবলিঙ্গর সঙ্গে সম্মুখ মুখী ষাঁড়ের ভাস্কর্যও রয়েছে। 
হিন্দু ধর্মাবলম্বীদের নিকট আরাধ্য দেবতা শিবের একটি প্রতীক হলো লিঙ্গ। শিবরাত্রির দিন এখানে বহু ভক্তের সমাগম ঘটে এবং তার সহস্রলিঙ্গে দেবতা শিবের প্রতি তাদের নৈবেদ্য নিবেদন করেন।
গ্রিনল্যান্ডের ভূগোল

গ্রিনল্যান্ড অবস্থিত সুমেরু মহাসাগর ও উত্তর আতলান্ত মহাসাগর মাঝখানে, কানাডার উত্তর-পূর্বদিকে এবং আইসল্যান্ডএর উত্তর-পশ্চিমদিকে। গ্রিনল্যান্ড এর রাজত্ব গ্রিনল্যান্ড দ্বীপ (পৃথিবীর বৃহত্তম দ্বীপ) ও এক'শ এরও বেশি ছোটো ছোটো দ্বীপ নিয়ে। একটি দ্বীপ হওয়ার দরুন, গ্রীনল্যান্ডের কোনো স্থলসীমানা নেই এবং ৪৪০৮৭ কিমি লম্বা তটরেখা আছে। কিছু অল্প জনসংখ্যা উপকূলের বিভিন্ন অংশে ছোটো ছোটো জনবসতি বানিয়ে থাকে। গ্রীনল্যান্ডে পৃথিবীর দ্বিতীয় সর্ববৃহৎ বরফের মোড়ক আছে।
গ্রিনল্যান্ড অবস্থিত উত্তর আমেরিকান প্লেটের একটা অংশ গ্রিনল্যান্ড প্লেটের উপরে। গ্রীনল্যান্ডের ক্রেটন তৈরী হয়েছে পৃথিবীর উপরের স্তরের কিছু অত্যন্ত প্রাচীন শিলা থেকে। দক্ষিণ-পশ্চিম গ্রীনল্যান্ডের ইসুয়া গ্রীন্স্টোন বেল্টে পৃথিবীর কিছু সবচেয়ে প্রাচীন পাথর পাওয়া যায়, যার বয়স প্রায় ৩৭০ থেকে ৩৮০ কোটি বছর।
এখানকার উদ্ভিদসমূহ সাধারনতঃ অল্প পরিমাণে বিক্ষিপ্ত ভাবে ছড়িয়ে রয়েছে। শুধুমাত্র গ্রিনল্যান্ডের একদম দক্ষিণে কেপ ফেয়ারওয়েল এর কাছে নানোরতালিক পৌরসভার অঞ্চলে কিছুটা অরণ্যভূমি পাওয়া যায়।
এখানকার জলবায়ু কোথাও সুমেরুর জলবায়ুর মতো তো আবার কোথাও সাব-আর্কটিক জলবায়ু, যার বৈশিষ্ট হল শীতল গ্রীষ্মকাল ও প্রচন্ড ঠান্ডা শীতকাল। এখানের ভূখণ্ড বেশীরভাগটাই সমতল কিন্তু একটু ঢালু বরফের স্তর দিয়ে ঢাকা, শুধু একটুখানি সরু অনুর্বর, পার্বত্য, পাথুরে উপকূলবর্তী অঞ্চল ছাড়া। এখানের সর্বনিম্ন উচ্চস্থান হচ্ছে সমুদ্রপৃষ্ঠএ এবং সর্বোচ্চ উচ্চস্থান হল গুনজিয়ঁঁতের চূড়ো, যেটা আবার সুমেরুর সর্বোচ্চ বিন্দু যার উচ্চতা । কেপ মরিস জেসাপ হচ্ছে গ্রীনল্যান্ডের উত্তরতম বিন্দু, যেটার আবিস্কারের কৃতিত্ব দেওয়া হয় ১৯০০ সালে আ্য়ডমিরাল রবার্ট পিয়ারীকে। দস্তা, সীসা, লৌহ আকরিক, কয়লা, মলিবডেনাম, সোনা, প্ল্যাটিনাম, ইউরেনিয়াম, জলবিদ্যুৎ এবং মাছ হচ্ছে এখানকার প্রাকৃতিক সম্পদ।
"মোট এলাকা:"
২,১৬৬,০৮৬ km
"স্থলের ক্ষেত্রফল:"
২,১৬৬,০৮৬ km (৪১০,৪৪৯ km বরফহীন, ১,৭৫৫,৬৩৭ km বরফে মোঢ়া।
সমুদ্রতীরবর্তী বরাদ্দ জমি:
"আঞ্চলিক সমুদ্র:"
"স্বতন্ত্র মৎস শিকারের এলাকা:"
মেলানকলিয়া (২০১১-এর চলচ্চিত্র)

মেলানকলিয়া একটি লারস ভন ট্রাইয়ার নির্মিত ২০১১ সালের সায়েন্স ফিকশন ড্রামাধর্মী চলচ্চিত্র। চলচ্চিত্রটিতে অভিনয় করেছে কিরস্টন ডানস্ট, শার্লট গেইন্সবার্গ এবং কাইফার সাথারল্যান্ড এবং পার্শ চরিত্রগুলোতে আলেকজান্ডার স্কারসগার্ড, ব্র্যাডি কর্বেট, ক্যামেরন স্পার, শার্লোট র‌্যাম্পলিং, জেস্পার ক্রিস্টেনসেন, জন হার্ট, স্টেলান স্কারসগার্ড এবং উদো কিয়ার অভিনয় করেন। চলচ্চিত্রটির কাহিনী দুটি বোনকে ঘিরে আবর্তিত হয়েছে, যাদের মধ্যে একজন সৌরজগতে প্রবেশকারী একটি নিঃসঙ্গ গ্রহের সাথে পৃথিবীর সংঘর্ষের আগেই বিবাহের প্রস্তুতি নিচ্ছে।
প্রথম অংশ (জাস্টিন): বিবাহের দিন নিজ পরিবার এবং সকল অতিথিদের সামনে মনের গহীনে আচ্ছাদিত তীব্র বিষণ্ণতাকে ছাপিয়ে হাসিখুশি থাকার অভিনয় করে জাস্টিন। কিন্তু বিয়ের খরচ বহন করা তার দুলাভাইয়ের চাপ এবং তার পরিকল্পিত অনুষ্ঠানসূচী বজায় রাখতে হিমশিম খেতে থাকে জাস্টিন। তার এই বিষণ্ণতা আর কেউ না বুঝলেও তার বোন ক্লেয়ার বুঝতে পারে এবং তাকে কোনোমতে রাত শেষ করতে সাহায্য করে। এর পর যতো দিন যায় ততোই জাস্টিনের বিষণ্ণতা ও ক্ষিপ্রতা বাড়তে থাকে এবং উদ্ভট সব কর্মকাণ্ড ঘটাতে লাগে। এসব দেখে জাস্টিনের বড় বোন ক্লেয়ার চিন্তিত হয়ে পড়ে।
দ্বিতীয় অংশ (ক্লেয়ার): সৌরজগতে একটা নিঃসঙ্গ গ্রহ (Rouge Planet) প্রবেশ করেছে। পৃথিবীর চেয়ে দশ গুন বড় গ্রহটির নাম মেলানকলি। গ্রহটি সূর্যের খুব কাছ দিয়ে প্রদক্ষিণ করার পর একদম পৃথিবীর পাশ ঘেষে চলে যাবে। কিন্তু কিছু বিজ্ঞানী বলছে যে এটা পৃথিবীর পাশ দিয়ে ফ্লাই বাই করার সময় একে অপরের মহাকর্ষীয় বলে বাঁধা পড়বে এবং পৃথিবী ও মেলানকলি মরণ নিত্যে মেতে উঠবে। অর্থাৎ মেলানকলি কিছুদূর গিয়ে আবার পৃথিবীর দিকে ফিরে এসে পৃথিবীকে আঘাত করবে। যার ফলে ধ্বংস হয়ে যাবে আমাদের চিরচেনা পৃথিবী। পৃথিবী থেকে চিরতরে হারিয়ে যাবে প্রাণের স্পন্দন।
অপরদিকে প্রকৃত বিজ্ঞানীদের মতে এমনটি ঘটার সম্ভাবনা নেই বললেই চলে। তবুও অজানা বিপদের আশঙ্কায় বিষণ্ন হয়ে পরে ক্লেয়ার। তার বিজ্ঞানী স্বামী তাকে আশ্বস্ত করে যে এমন কিছু হবে না। কিন্তু তবুও ক্লেয়ার তার ছোট ছেলের কথা ভেবে দিন দিন মনমরা পড়ে।
গোলাম সারোয়ার মিলন

গোলাম সারোয়ার মিলন (জন্ম: ৬ নভেম্বর ১৯৫৭) বাংলাদেশের মানিকগঞ্জ জেলার রাজনীতিবিদ ও ব্যবসায়ী যিনি তৎকালীন মানিকগঞ্জ-৪ আসনের সংসদ সদস্য ও শিক্ষা উপমন্ত্রী ছিলেন।
গোলাম সারোয়ার মিলন ৬ নভেম্বর ১৯৫৭ সালে পুরান ঢাকার নাজিমউদ্দিন রোডে জন্মগ্রহণ করেন। তার পিতা মৃত মোতাহার হোসেন সরকারি চাকরি করতেন। মা মৃত হাসিনা বিশ্বাস। স্ত্রী ফাতেমা সারোয়ার, ইডেন কলেজ থেকে মাস্টার্স করেছেন। তার এক মেয়ে এবং এক ছেলে।
তিনি পুরান ঢাকার আরমানিটোলা সরকারি উচ্চ বিদ্যালয় থেকে এসএসসি, ঢাকা রেসিডেনসিয়াল মডেল কলেজ থেকে এইচএসসি এবং ঢাকা বিশ্ববিদ্যালয় থেকে মাস্টার্স করেন।
গোলাম সারোয়ার মিলন ১৯৮১ থেকে ১৯৮২ মেয়াদের জাতীয়তাবাদী ছাত্রদলের প্রথম নির্বাচিত সভাপতি ছিলেন। এর আগে তিনি ভাসানী-ন্যাপ সমর্থিত বাম ছাত্র সংগঠনে জাতীয় ছাত্রদলে যুক্ত ছিলেন। তিনি এরশাদ সরকারবিরোধী আন্দোলনের অভিযোগে কারাবরণ করেন।
১ জানুয়ারি ১৯৮৬ সালে জাতীয় পার্টিতে যোগদান করে প্রেসিডিয়াম সদস্য মনোনীত হয়ে ছিলেন। ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন মানিকগঞ্জ-৪ আসন থেকে সংসদ সদস্য নির্বাচিত হন। এরশাদের মন্ত্রিসভায় তিনি শিক্ষা-উপমন্ত্রী হিসেবে দায়িত্ব পালন করেন।
তৎকালীন শিল্পমন্ত্রী শামসুল ইসলাম খানের মৃত্যুর পর ১৯ এপ্রিল ২০০৬ সালে অনুষ্ঠিত উপনির্বাচনে তিনি স্বতন্ত্র প্রার্থী হিসেবে তৎকালীন মানিকগঞ্জ-৪ আসনে পরাজিত হয়ে ছিলেন।
১১ জানুয়ারি ২০০৭ সালের আলোচিত ওয়ান-ইলেভেনের পর ফেরদৌস আহমেদ কোরেশীর প্রগতিশীল গণতান্ত্রিক দলে (পিডিপি) যোগদেন। পরবর্তীতে আবারও জাতীয় পার্টিতে যোগদান করেন। একাদশ জাতীয় সংসদ নির্বাচনের পূর্বে তিনি সাবেক রাষ্ট্রপতি একিউএম বদরুদ্দোজা চৌধুরীর বিকল্পধারায় যোগ দিয়ে মানিকগঞ্জ-২ আসন থেকে কুলা প্রতীক নিয়ে অংশগ্রহণ করে পরাজিত হয়ে ছিলেন।
বিজিএমইএর সাবেক পরিচালক ও এফবিসিসিআইর সদস্য তিনি। তিনি লাইফ স্টাইল এন্ড কোম্পানি, দেশ লঙ্কা লিমিটেড, পেন্টা হলিডে রিসোর্ট ও পেন্টা গ্রুপ বিডির ব্যবস্থাপনা পরিচালক।
লরেন্টজ ফ্যাক্টর

লরেন্টজ ফ্যাক্টর বা লরেন্টজ গুণক হলো সেই ফ্যাক্টর বা গুণক যার দ্বারা কোনো গতিশীল বস্তুর আপেক্ষিক ভর, সময় এবং দৈর্ঘ্যের পরিবর্তন ঘটে। ইহা বিশেষ আপেক্ষিকতার বেশকিছু সমীকরণে উপস্থিত রয়েছে এবং এটি লরেন্টজ রূপান্তর হতে উদ্ভূত হয়। পূর্বে লরেন্টজীয় তড়িৎগতিবিদ্যায় এর উপস্থিতির কারণে ওলন্দাজ পদার্থবিজ্ঞানী হেন্ড্রিক আন্টোন লোরেন্‌ৎস এর নামে এর এর নামকরণ করা হয়।
একে সাধারণত formula_1 দ্বারা প্রকাশ করা হয়। কিছুক্ষেত্রে (বিশেষভাবে সুপারল্যুমিনাল গতির আলোচনায়) formula_1 এর বদলে Γ (বড় হাতের formula_1) ব্যবহৃত হয়।
এর সাধারণ রূপ হলো:
যেখানে,
লরেন্টজ রূপান্তর অনুসারে,
প্রথম সমীকরণে তৃতীয় ও চতুর্থ সমীকরণের মান বসীয়ে,
দ্বিতীয় সমীকরণে তৃতীয় ও চতুর্থ সমীকরণের মান বসীয়ে,
পঞ্চম ও ষষ্ট সমীকরণ গুণ করে,
formula_8
শেষোক্ত সমীকরণটিকে formula_9 এর জন্য সমাধান করলেই পাওয়া যায়,
formula_10
এখানে,
আইভোরীয় ফুটবল ফেডারেশন

আইভোরীয় ফুটবল ফেডারেশন (, ; এছাড়াও সংক্ষেপে এফআইএফ নামে পরিচিত) হচ্ছে কোত দিভোয়ারের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫ বছর পর ১৯৬৫ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর কোত দিভোয়ারের বৃহত্তম শহর আবিজানে অবস্থিত।
এই সংস্থাটি কোত দিভোয়ারের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লীগ ১, লীগ ২ এবং কোত দিভোয়ার কাপের মতো প্রতিযোগিতার সকল কার্যক্রম পরিচালনা করে। বর্তমানে আইভোরীয় ফুটবল ফেডারেশনের সভাপতির দায়িত্ব পালন করছেন আউগুস্তিন সিদি দিয়ালো এবং সাধারণ সম্পাদকের দায়িত্ব পালন করছেন এতিয়াসে সাম।
পাকিস্তানের লোকোমোটিভ

পাকিস্তানের লোকোমোটিভ পাকিস্তান রেলওয়ে দ্বারা পরিচালিত এবং মালিকানাধীন। এদের মধ্যে রয়েছে ডিজেল ইঞ্জিন লোকোমোটিভ। ঐতিহ্যবাহী ট্রেন ছাড়া পাকিস্তানে আর কোনো ট্রেনে বাষ্পীয় লোকোমোটিভ ব্যবহার করা হয় না। সমস্ত লোকোমোটিভ খাইবার পাখতুনখোয়া প্রদেশের রিসালপুরে অবস্থিত পাকিস্তান লোকোমোটিভ কারখানায় রক্ষণাবেক্ষণ করা হয়।
এই তালিকার সমস্ত লোকোমোটিভ পরিষেবাতে নেই কারণ কিছুকে পুনরায় নামকরণ করা হতে পারে। 
পাকিস্তান রেলওয়েতে বিসিইউ৩০ই শ্রেণীর ২৯টি বৈদ্যুতিন লোকোমোটিভ ছিলো যাদের সংখ্যা ৭০০১ থেকে ৭০২৯ পর্যন্ত। এগুলি হলো ব্রিটিশ-নির্মিত ৩,০০০ অশ্বশক্তির ২৫ কিলোভোল্ট এসি লোকোমোটিভ। বর্তমানে এগুলো পরিষেবায় নেই।
মালীয় ফুটবল ফেডারেশন

মালীয় ফুটবল ফেডারেশন (, ; এছাড়াও সংক্ষেপে এফএমএফ নামে পরিচিত) হচ্ছে মালির ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মালির রাজধানী বামাকোয় অবস্থিত।
এই সংস্থাটি মালির পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মালীয় প্রিমিয়ার বিভাগ, মালীয় কাপ এবং মালি জাতীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মালীয় ফুটবল ফেডারেশনের সভাপতির দায়িত্ব পালন করছেন মামুতু তুরে এবং সাধারণ সম্পাদকের দায়িত্ব পালন করছেন ইব্রাহিমা সাঙ্গারে।
সেনেগালীয় ফুটবল ফেডারেশন

সেনেগালীয় ফুটবল ফেডারেশন (, ; এছাড়াও সংক্ষেপে এসএফএফ নামে পরিচিত) হচ্ছে সেনেগালের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর সেনেগালের রাজধানী ডাকারে অবস্থিত।
এই সংস্থাটি সেনেগালের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সেনেগাল প্রিমিয়ার লীগ, সেনেগাল এফএ কাপ, সেনেগালীয় লীগ কাপ এবং সেনেগালীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে সেনেগালীয় ফুটবল ফেডারেশনের সভাপতির দায়িত্ব পালন করছেন ওগুস্তিয়্যাঁ সেঙ্গোর এবং সাধারণ সম্পাদকের দায়িত্ব পালন করছেন ভিক্তর সিসে।
শেখ আবুল হোসেন (সাতক্ষীরার রাজনীতিবিদ)

শেখ মোহাম্মদ আবুল হোসেন বাংলাদেশের সাতক্ষীরা জেলার রাজনীতিবিদ যিনি তৎকালীন সাতক্ষীরা-৫ আসনের সংসদ সদস্য ছিলেন।
শেখ আবুল হোসেন সাতক্ষীরা জেলায় জন্মগ্রহণ করেন।
শেখ আবুল হোসেন ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন সাতক্ষীরা-৫ আসন থেকে সংসদ সদস্য নির্বাচিত হন। তিনি ১২ অক্টোবর ১৯৮৮ সাল থেকে ১০ ডিসেম্বর ১৯৯০ সাল পর্যন্ত সাতক্ষীরা জেলা পরিষদের প্রথম চেয়ারম্যান ছিলেন।
টোগান ফুটবল ফেডারেশন

টোগান ফুটবল ফেডারেশন (, ; এছাড়াও সংক্ষেপে এফটিএফ নামে পরিচিত) হচ্ছে টোগোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬০ সালে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩ বছর পর ১৯৬৩ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর টোগোর রাজধানী লোমেতে অবস্থিত।
এই সংস্থাটি টোগোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টোগান জাতীয় চ্যাম্পিয়নশিপ এবং টোগো কাপের মতো প্রতিযোগিতার সকল কার্যক্রম পরিচালনা করে। বর্তমানে টোগান ফুটবল ফেডারেশনের সভাপতির দায়িত্ব পালন করছেন কসি গুই আকপভি এবং সাধারণ সম্পাদকের দায়িত্ব পালন করছেন কসি লামাদোকু।
আঞ্জুমানে ইত্তেহাদুল মাদারিস বাংলাদেশ

আঞ্জুমানে ইত্তেহাদুল মাদারিস বাংলাদেশ ( ) হল বাংলাদেশ সরকার স্বীকৃত একটি কওমি মাদ্রাসা শিক্ষাবোর্ড, যা আল জামিয়া আল ইসলামিয়া পটিয়ার অধীনে পরিচালিত হয়। ১৯৫৯ সালে জামিয়া পটিয়ার প্রতিষ্ঠাতা মুফতি আজিজুল হকের তত্ত্বাবধানে হাজী মুহাম্মদ ইউনুস এই বোর্ডটি গঠন করেন।
কওমি মাদ্রাসাসমূহের সুষ্ঠুভাবে পরিচালনা, তত্ত্বাবধান এবং পাঠ্যসূচি সহ বিভিন্ন কর্মসূচির মধ্যে সামঞ্জস্য ও ঐক্য বহাল রাখার লক্ষ্যে ১৯৫৯ সালে আল জামিয়া আল ইসলামিয়া পটিয়ার প্রতিষ্ঠাতা মুফতি আজিজুল হকের উদ্যোগে আঞ্জুমানে ইত্তেহাদুল মাদারিস প্রতিষ্ঠিত হয়।
প্রতিষ্ঠাতার জীবদ্দশায় মাদ্রাসাগুলাের পরিচালনা পদ্ধতিস্বরূপ উর্দু ভাষায় "“দস্তুরে আঞ্জুমানে ইত্তেহাদুল মাদারিস ”" নামে একটি সংবিধান রচিত হয়। দেশের পরিবর্তিত পরিস্থিতিতে সেই সংবিধানের সংশােধন এবং তাতে অনেক বিষয় সংযােজনের প্রয়ােজন দেখা দেয়। তদুপরি পরিচালনাধীন মাদ্রাসাগুলাের পক্ষ থেকে মাতৃভাষায় সংবিধান রচনার দাবি উত্থাপিত হতে থাকে। অনুরূপ পরিস্থিতিতে হাজী মুহাম্মদ ইউনুসের জীবদ্দশায় ১৯৯১ সালের ১২ জানুয়ারি তাঁর সভাপতিত্বে অনুষ্ঠিত ইত্তেহাদের মজলিসে শুরার সাধারণ অধিবেশনে বাংলা ভাষায় একটি স্বয়ংসম্পূর্ণ কওমি মাদ্রাসা সংবিধান রচনার সর্বসম্মত সিদ্ধান্ত গৃহীত হয়। আর খসড়া সংবিধান প্রস্তুত করার জন্য ৭ সদস্য বিশিষ্ট একটি সাব কমিটি গঠন করা হয়। উক্ত সাব কমিটি ১৯৯২ সালের ২৪ সেপ্টেম্বর একটি চূড়ান্ত খসড়া প্রস্তুত করে অনুমােদনের জন্য মজলিসে শুরা বরাবর পেশ করে। অতঃপর মজলিসে শুরার ১৯৯২ সালের ১২ ডিসেম্বর ইত্তেহাদের তদানীন্তন সভাপতি হারুন ইসলামাবাদীর সভাপতিত্বে অনুষ্ঠিত অধিবেশনে খসড়াটি পঠিত হয় এবং বিস্তারিত আলােচনা -পর্যালােচনা, পরীক্ষা - নিরীক্ষা এবং প্রয়ােজনীয় সংশােধন - সংযােজনের পর তা “ কওমি মাদ্রাসা সংবিধান, বাংলাদেশ ” রূপে অনুমােদন লাভ করে। উক্ত তারিখ থেকে সংবিধানের কার্যকরীকরণ এর সিদ্ধান্ত গৃহীত হয়। তদুপরি উক্ত তারিখ থেকে এ সংবিধানের পরিপন্থী পূর্বের যাবতীয় দস্তুর, সংবিধান ও আইন-কানুন রহিত ঘােষিত হয়। পরবর্তীতে মজলিসে শুরার বিভিন্ন অধিবেশনে বিভিন্ন সংশােধনী অনুমােদিত হয়। অধিবেশনে এ সংবিধানের আরবি নাম ঘােষিত হয়, “দস্তুরুল মাদারিস আল-ইসলামিয়াহ আল-আহলিয়্যাহ, বাংলাদেশ”। ইত্তেহাদের পরিচালনাধীন প্রতিটি কওমি মাদ্রাসার জন্য অত্র সংবিধান অনুসরণ এবং এর আইন - কানুনগুলাের সার্বিক বাস্তবায়ন অপরিহার্য গণ্য হয়।
আঞ্জুমানে ইত্তেহাদুল মাদারিসে নিম্নোক্ত বিভাগসমূহ রয়েছে:
আল হাইআতুল উলয়া গঠনের পূর্বে ইত্তেহাদের অধীনে ৬ টি কেন্দ্রীয় পরীক্ষা অনুষ্ঠিত হত। বর্তমানে আল হাইআতুল উলয়ার মাধ্যমে দাওরায়ে হাদিস ( মাস্টার্স ) পরীক্ষা অনুষ্ঠিত হওয়ায়, ইত্তেহাদের অধীনে ৫ টি কেন্দ্রীয় পরীক্ষা অনুষ্ঠিত হয়। এগুলো হল :
মৌরিতানিয়া ফুটবল ফেডারেশন

মৌরিতানিয়া ফুটবল ফেডারেশন (; , ; এছাড়াও সংক্ষেপে এফএফআরআইএম নামে পরিচিত) হচ্ছে মৌরিতানিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬১ সালে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৫ বছর পর ১৯৭৬ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর মৌরিতানিয়ার রাজধানী নুওয়াকশুতে অবস্থিত।
এই সংস্থাটি মৌরিতানিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লীগ ১ মৌরিতানিয়া, মৌরিতানীয় প্রেসিডেন্ট'স কাপ এবং মৌরিতানীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে মৌরিতানিয়া ফুটবল ফেডারেশনের সভাপতির দায়িত্ব পালন করছেন আহমেদ ইয়াহিয়া এবং সাধারণ সম্পাদকের দায়িত্ব পালন করছেন আহমেদু বৈরিক।
খেলাঘর (১৯৫৯-এর চলচ্চিত্র)

খেলাঘর হল একটি জনপ্রিয় বাংলা চলচ্চিত্র যা পরিচালনা করেন অজয় কর। এই চলচ্চিত্রটি ১৯৫৯ সালে এম.এস.জি প্রোডাকসান ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, মালা সিনহা, অসিতবরণ মুখোপাধ্যায়,ছবি বিশ্বাস।
গৌতম চ্যাটার্জি জেল থেকে পালানোর দৃশ্য দিয়ে গল্পের শুরু। গৌতম একজন মুক্তিযোদ্ধা ও রাজনৈতিক নেতা। গৌতম পালিয়ে গেলে রুচিরা ব্যানার্জির বাড়িতে আশ্রয় নেয়। রুচিরার বাবা রায়লাচাদুর। আর সি ব্যানার্জি একজন পুলিশ অফিসার। গৌতম সেখান থেকে চলে যায়। ইতোমধ্যে, রুচিরা তার বাড়ি ছেড়ে চলে যায় কারণ তার বাবা তাকে সুবীরের সাথে বিয়ে করার ইচ্ছার বিরুদ্ধে জোর করে। এর পরে, হঠাৎ রুচিরা আবার গৌতমের সাথে দেখা করে। তারা বন্ধু হয়ে যায় এবং তারা একসাথে এক জায়গা থেকে অন্য জায়গায় যায়। এবং গল্পটি প্রতিটা মোড়ে সাসপেন্স নিয়ে চলতে থাকে।